เครือข่าย จุรินทร์ ดาหน้าถล่ม อันวาร์ ส.ส.ปชป.ค้านเปลี่ยนโลโก้พรรค
ประชุมใหญ่พรรค ยังดุเดือด เครือข่าย จุรินทร์ ดาหน้าถล่ม อันวาร์ เละ อัดทำลายพรรค ขณะอดีต ส.ส.ลงชื่อคัดค้านเปลี่ยนโลโก้พรรค กลัวขัดกฎหมายวันที่ 19 ก.ค. ในการประชุมใหญ่พรรคประชาธิปัตย์ ที่โรงแรม รามา การ์เดนท์ ผู้สื่อข่าวรายงานว่า กลุ่มรัฐมนตรี ส.ส. และอดีต ส.ส.ที่สนับสนุนนายจุรินทร์ สลับกันลุกขึ้นตอบโต้อย่างดุเดือดในการประชุมใหญ่พรรค อาทิ นายเฉลิมชัย ศรีอ่อน เลขาธิการพรรค ปชป. กล่าวว่า พ่ายแพ้ได้ แต่ก็ควรยอมรับ ไม่ใช่มาด่ากันเอง แล้วตีกันกันเอง การร่วมรัฐบาลเป็นไปตามข้อบังคับพรรคทุกประการ การเอาดีใส่ตัวเอาชั่วใส่คนอื่นก็เหมือนกัน ถ้าไม่ให้คนอื่นพูดต้องหยุด ต้องไม่ทำตัวเราเองอย่างนั้น ไปถามข้างนอกก็จะรู้ว่า คบนายเฉลิมชัยได้หรือไม่ ตนไม่คิดว่าพรรคตกต่ำขนาดที่พูดมาด้วย ยืนยัน ไม่มีใครสั่งประชาธิปัตย์ในสิ่งที่ไม่ถูกต้องไ้ด้ส่วนนายถาวร เสนเนียม ส.ส.สงขลา และ รมช.คมนาคม กล่าวว่า ตนเป็นรัฐมนตรีมีศักดิ์ศรีของความเป็นประชาธิปัตย์ ที่ฝากไว้ไม่มีใครสั่งให้หันซ้ายหัน ขวาหันได้ นายอันวาพูดอย่าพูดลอยๆ ต้องมีข้อเท็จจริงว่า รัฐมนตรีเจ้ากระทรวงสั่งนายถาวรตอนไหน เวลาใด ด้านนายธนา ชีรวินิจ และผู้ช่วย รมว.เกษตรและสหกรณ์ ระบุ เสียใจที่นายอันวาร์พาดพิงถึงอดีตผู้สมัครสอบตก ทุกคนมีศักดิ์ศรีเท่าเทียมกัน ทำไมนายอันวาร์ไม่พูดเนื้อหาแบบนี้ ในการประชุมเกาะเสม็ด จ.ระยอง ที่เป็นการประชุม เเบบพี่น้อง แต่เลือกมาพูดต่อหน้าสื่อวันนี้ ต้องการอะไรกันแน่ วิธีนี้ไม่ได้ช่วยพรรค แต่เป็นการทำลายพรรคให้ยิ่งเจ็บปวดมากขึ้น จากนั้นเข้าสู่วาระการเลือกตั้งเหรัญญิกพรรค คนใหม่ แทนนายอภิชัย เตชะอุบล ส.ส.บัญชีรายชื่อ ผลปรากฏว่า เสียงส่วนใหญ่เลือก นายสุทธิ ปัญญาสกุลวงศ์ เป็นเหรัญญิก พรรคประชาธิปัตย์คนใหม่นายวัชระ เพชรทอง อดีต ส.ส. กทม.เผยว่า สมาชิกพรรคส่วนหนึ่ง อาทิ นายไชยวัฒน์ ไตรสุรนันท์ อดีต ส.ส.เพชรบูรณ์ นายเจริญ คันธวงศ์ อดีต ส.ส. กทม. และนายสัมพันธ์ ตั้งเบญจผล อดีต ส.ส.สุโขทัย ลงชื่อในจดหมายเปิดผนึกถึงหัวหน้าพรรค ขอกรรมการบริหารพรรคขอให้เปลี่ยนโลโก้พรรคในเพจ และสื่อออนไลน์ ให้กลับไปเป็นตราพรรคแบบเดิมตามกฎหมาย สมาชิกพรรคจำนวนมาก ไม่เห็นด้วย เพราะไม่ผ่านประชาพิจารณ์ภายในพรรค และอาจผิดกฎหมายพรรคการเมือง รวมถึงขัดข้อบังคับของพรรค เพราะเพจที่แสดงสัญลักษณ์ของพรรคประชาธิปัตย์ ต้องใช้สิ่งที่จดทะเบียนไว้ตามกฎหมาย ด้านนายนราพัฒน์ แก้วทอง รองหัวหน้าพรรคประชาธิปัตย์ กล่าวว่า ยืนยันว่า พรรคไม่ได้เปลี่ยนโลโก้ แต่เป็นการนำไปใช้ในบางพื้นที่ ฝ่ายกฎหมายพิจารณาแล้วว่า นำไปใช้ได้ แต่ถ้าอยู่ในเฟซบุ๊กหรือสื่อออนไลน์ของพรรค อันนี้ก้ำกึ่ง ต้องให้คณะทำงานฝ่ายกฎหมายพิจารณา ส่วนการทำของที่ระลึกมีการเปลี่ยนแปลงเล็กน้อย ซึ่งไม่ใช่เอกสารสำคัญที่ส่งต่อ กกต.
ประชุมใหญ่พรรค ยังดุเดือด เครือข่าย จุรินทร์ ดาหน้าถล่ม อันวาร์ เละ อัดทำลายพรรค ขณะอดีต ส.ส.ลงชื่อคัดค้านเปลี่ยนโลโก้พรรค กลัวขัดกฎหมาย
พรรคประชาธิปัตย์,จุรินทร์ ลักษณวิศิษฎ์,อันวาร์ สาและ,เปลี่ยนโลโก้พรรค,เครือข่ายจุรินทร์,ปชป.,เฉลิมชัย ศรีอ่อน,ข่าวทั่วไป